Hola!
En aquest vídeo repassarem les principals eines digitals que Internet
i la tecnologia actual posen a la nostra disposició
per fer més complet el nostre portafolis.
Podem dividir aquestes eines en tres grans grups:
- Programes de creació de composicions audiovisuals
(vídeo, animacions, gifs)
- Software per a presentacions dinàmiques i aplicacions fotogràfiques
- Plataformes de difusió i promoció
Els vídeos resulten molt més útils per arribar a tot aquell públic
que prefereix fer-se cinc cèntims amb un resum d’un minut
abans de navegar pel web. A més, aquest format també és molt còmode
per pujar-lo a les xarxes socials
i que pugui ser consumit a través de dispositius mòbils.
Si formem part del sector audiovisual, serà imprescindible
que fem un videobook o un reel amb escenes
dels treballs realitzats anteriorment. A continuació
podem veure una exemple de la productora barcelonina Engine 361º.
Si som d’un altre sector, també podem crear un vídeo
corporatiu per potenciar la nostra imatge de marca.
Si no tenim coneixements suficients per a utilitzar un software
d'edició professional, a la xarxa trobarem eines
per a muntar els vídeos de manera senzilla i ràpida. Per exemple,
amb Magisto podrem fer un muntatge de fins 16 vídeos
de forma intuïtiva i escollint nosaltres mateixos l'audio a utilitzar.
També ens dóna l'opció de compartir-lo directament a les xarxes socials.
Un cop que els tinguem fets, haurem de pujar-los
a una de les principals plataformes especialitzades,
Vimeo potser seria l'opció més professional,
per tal de poder inserir-los posteriorment al nostre portafolis
sense ocupar espai propi, mitjançant un codi
que ens proporcionarà la mateixa plataforma.
Per poder potenciar l’estructura del nostre web,
és interesant que ens servim de plugins i eines
com ara slideshows, que ens ajudin a què la navegació web
sigui més dinàmica i els elements flueixin per l’espai,
com al web de Marca Condal.
També tenim a la nostra disposició moltes eines per fer presentacions,
on només hem de pujar els elements i l’aplicació
s’encarrega de donar-los moviment.
La més popular és SlideShare, propietat de Linkedin,
que permet fer presentacions multimèdia amb fotografies,
vídeos i infografies. A més, podem enllaçar a pàgines externes
per a que l'audiència pugui ampliar informació
i es posicioni molt bé a Google.
Una altra opció per fer que les nostres imatges llueixin
més és utilitzant una galeria, on l’usuari o usuària
pugui anar passant les imatges, veure’n una descripció detallada,
si així ho vol, fer zoom en les que li interessin, etc.
Trobarem diferents plugins i aplicacions en les quals només
hem d’adjuntar les imatges i el text descriptiu
de cadascuna per a què l’eina faci la resta.
Una de les més recomanables és Cincopa,
que compta amb versió gratuïta de prova,
i permet crear galeries personalitzables per a Wordpress,
Blogger i Joomla. En podem veure un exemple
al portafolis del fotògraf Marc Ubach.
Una altra oportunitat que ens brinda la xarxa és la de compartir
el nostre portafolis amb els altres mitjançant multitud
de xarxes socials, on ens podem donar a conèixer
i fer que els nostres projectes siguin virals.
Les que més ens interessaran per promocionar
el nostre portafolis seran Facebook, Instagram i Pinterest.
Gràcies a aquestes xarxes, el nostre contingut podrà tenir
una projecció global i, a més, posen a disposició de perfils professionals
com el nostre eines específiques com ara galeries personalitzades,
la possibilitat d’incorporar hipervincles a la nostra botiga i,
fins i tot, l’oportunitat de promocionar el nostre contingut
mitjançant anuncis de pagament que els usuaris i les usuàries
que encaixin amb el nostre públic objectiu podran visualitzar.
Si el nostre objectiu és compartir els projectes propis
amb altres professionals del nostre sector, podem utilitzar Behance,
una eina d’Adobe molt interessant per donar a conèixer
les nostres creacions, que ens posa en contacte directe
amb altres creadors. Per poder comptar amb el nostre espai propi
en aquesta plataforma, només haurem de registrar-nos al web d’Adobe,
escollir un tema relacionat amb el nostre sector professional
i començar a pujar al servidor els nostres projectes.
Aquesta plataforma ens serà molt útil per contactar amb companys
i companyes del nostre gremi, agafar idees per a nous projectes i,
fins i tot, trobar feina. Encara que, sens dubte,
una de les característiques que la fa més interessant
és que podrem disposar d’un espai propi, totalment personalitzable
en un entorn molt fàcil d’utilitzar.
Hi inclourem una imatge de perfil i un bàner superior, per dotar
de personalitat el nostre espai i cridar l’atenció dels i les visitants.
Al web, hi trobarem moltes altres eines per al nostre espai personal i,
dependent de la seva complexitat i dels nostres coneixements tècnics,
en triarem una o una altra. En aquest vídeo
hem pogut repassar-ne algunes de les més fàcils d’utilitzar,
per anar començant.
Continuem!